31.5.2023
EL
Επίσημη Εφημερίδα της Ευρωπαϊκής Ένωσης
L 141/65
5.
Αφού λάβει αίτημα ακύρωσης υπηρεσίας από μια αρμόδια αρχή GOVSATCOM, ο κόμβος GOVSATCOM αφαιρεί τους πόρους που έχουν κατανεμηθεί για την παροχή της υπηρεσίας και τους καθιστά διαθέσιμους στη δεξαμενή.
Τα tokens που χρησιμοποιήθηκαν για την αντιστάθμιση των πόρων ενδέχεται να επιστραφούν στον συμμετέχοντα, σύμφωνα με τους όρους και τις προϋποθέσεις που έχουν συμφωνηθεί με τον πάροχο πόρων.
Άρθρο 11 Επίλυση συγκρούσεων 1.
Ο κόμβος GOVSATCOM ενεργοποιεί την επίλυση συγκρούσεων προκειμένου να επιλυθούν οι συγκρούσεις μεταξύ αιτημάτων με διαφορετικές βαθμολογίες προτεραιότητας, όπως αναφέρεται στο άρθρο 9 παράγραφος 2. 2.
Εάν ένα αίτημα παροχής υπηρεσιών υψηλής προτεραιότητας έρχεται σε σύγκρουση με ένα ή περισσότερα αιτήματα παροχής υπηρεσιών χαμηλής προτεραιότητας, και υπό την προϋπόθεση ότι η προαίρεση αιτημάτων παροχής υπηρεσιών χαμηλής προτεραιότητας θα απελευθερώσει επαρκείς πόρους οι οποίοι θα αντιστοιχιστούν με το αίτημα παροχής υπηρεσιών υψηλής προτεραιότητας, τα σχετικά αιτήματα παροχής υπηρεσιών χαμηλής προτεραιότητας επισημαίνονται ως αιτήματα προαίρεσης και οι σχετικές επιλογές υπηρεσίας περιλαμβάνονται στην πρόταση κατανομής υπηρεσιών.
Με την επιφύλαξη της κατάταξης των επιλογών υπηρεσίας και της διαθεσιμότητας των token, τα κατάλληλα αιτήματα παροχής υπηρεσιών χαμηλής προτεραιότητας απορρίπτονται και οι σχετικές ενεργές υπηρεσίες προκρίνονται βάσει προαίρεσης.
Η(οι) αρμόδια(-ες) υπηρεσία(-ες) GOVSATCOM των οποίων η(οι) υπηρεσία(-ες) πρόκειται να προκριθεί(-ούν) βάσει προαίρεσης, ενημερώνεται(-ονται) για την προαίρεση το συντομότερο δυνατό μετά τη λήψη της σχετικής απόφασης.
Για τον χρόνο κατά τον οποίο η προκρινόμενη υπηρεσία δεν θα είναι διαθέσιμη λόγω προαίρεσης, η αξία της επιστρέφεται στον αντίστοιχο λογαριασμό συμμετέχοντα και ο συμμετέχων θα ειδοποιηθεί. 3.
Σε περίπτωση που η εφαρμογή της διαδικασίας της παραγράφου 2 δεν οδηγήσει σε εξεύρεση αντιστοιχούντων πόρων, ο κόμβος GOVSATCOM εκτελεί αντιστοίχιση του αιτήματος παροχής υπηρεσιών υψηλής προτεραιότητας με τους πόρους του τμήματος περιθωρίου κρίσης της δεξαμενής.
Σε περίπτωση εξεύρεσης αντιστοιχούντων και διαθέσιμων πόρων, οι σχετικές επιλογές υπηρεσιών συμπεριλαμβάνονται στην πρόταση κατανομής υπηρεσιών. 4.
Σε περίπτωση που οι πάροχοι πόρων δεν διαθέτουν επαρκείς πόρους για την παροχή των αιτούμενων υπηρεσιών που αναφέρονται στο άρθρο 6, ο μηχανισμός επίλυσης συγκρούσεων βασίζεται στις προτεραιότητες των αιτημάτων παροχής υπηρεσιών.
Όταν βρίσκονται σε σύγκρουση αιτήματα παροχής υπηρεσιών της ίδιας προτεραιότητας, η προτεραιότητα δίδεται στο αίτημα παροχής υπηρεσίας που αποτελεί τη συνέχιση μιας υπηρεσίας που έχει ήδη παρασχεθεί στον αιτούντα συμμετέχοντα στο τέλος της προηγούμενης περιόδου προγραμματισμού της δεξαμενής, κατά περίπτωση.
Όταν βρίσκονται σε σύγκρουση αιτήματα παροχής υπηρεσιών της ίδιας προτεραιότητας και κανένα από αυτά δεν αποτελεί συνέχεια μιας υπηρεσίας που ήδη παρέχεται στον αιτούντα συμμετέχοντα, ο κόμβος GOVSATCOM συγκρίνει τις αξίες των συγκρουόμενων υπηρεσιών ως ποσοστό του μεριδίου του αντίστοιχου συμμετέχοντα και δίδεται προτεραιότητα στην αίτημα παροχής υπηρεσιών που αντιστοιχεί στο υψηλότερο ποσοστό.
Άρθρο 12 Έναρξη ισχύος Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 30 Μαΐου 2023.
Για την Επιτροπή Η Πρόεδρος Ursula VON DER LEYEN